section_heading: Prvi svjetski rat
paragraph_text: Na početku Prvog svjetskog rata Egloffstein je reaktiviran, te je imenovan zapovjednikom VIII. pričuvnog korpusa koji se na Zapadnom bojištu nalazio u sastavu 4. armije. Zapovijedajući VIII. pričuvnim korpusom sudjeluje u Bitci u Ardenima. Nakon toga Egloffstein je s VIII. pričuvnim korpusom premješten u sastav 3. armije u sklopu koje sudjeluje u borbama u Champagni. U prosincu 1914. premješten je u pričuvu.